open-index/open-wikipedia-markdown huggingface dataset:
Penna Tervo

**Penna Tervo** (10. marraskuuta 1901 Viipuri – 26. helmikuuta 1956 Tuusula) oli suomalainen pankinjohtaja, kansanedustaja ja ministeri.

Penna Tervo oli koulutukseltaan ylioppilas. Hänet valittiin eduskuntaan sosiaalidemokraattien edustajana Kymen läänin läntisestä vaalipiiristä vuosiksi 1945–1947 ja Kymen läänin vaalipiiristä vuonna 1948. Hän toimi kauppa- ja teollisuusministerinä Kekkosen II ja III hallituksessa vuosina 1951–1953 sekä Törngrenin hallituksessa vuonna 1954. Hän oli valtiovarainministerinä Kekkosen V hallituksessa vuosina 1954–1956.

Niin kutsuttuihin asevelisosialidemokraatteihin kuuluneen Tervon välit hänen pitkäaikaisen ystävänsä, SDP:n puoluesihteerin Väinö Leskisen kanssa katkesivat syksyllä 1952. Sotakorvausten päättymisen kunniaksi Helsingin messuhallissa järjestetyssä juhlassa syyskuussa 1952 Tervo piti puheensa humaltuneena, mitä Leskinen piti skandaalina. Leskinen määräsi Tervon pyytämään tapaamista presidentti J. K. Paasikiveltä ja esittämään tälle eroanomuksensa. Paasikivi ei kuitenkaan myöntänyt Tervolle eroa. Jupakalla oli kauaskantoiset seuraukset, sillä se edesauttoi osaltaan sisäistä hajaannusta SDP:ssä, ammattiyhdistysliikkeessä ja Työväen Urheiluliitossa.

Tervon tapauksesta oli presidentti Paasikiven kanssa käynyt puhumassa myös asian moraalisesta puolesta huolestunut kunnallisneuvos Artturi Hiidenheimo. Paasikivi sanoi, ettei hän voinut erottaa Tervoa, koska hallituksen ja ministerien tulee lain mukaan nauttia eduskunnan eikä tasavallan presidentin luottamusta ja koska Tervolla oli edelleen eduskunnan luottamus.

Tervo kuoli auto-onnettomuudessa Tuusulassa kesken ministeri- ja kansanedustajakautensa. Ministeriä Riihimäeltä Helsinkiin kovalla vauhdilla kuljettanut valtioneuvoston suuri Chevrolet-henkilöauto alkoi heittelehtiä jäisellä tiellä, jolloin vastaan tullut auto törmäsi sen vasempaan takakulmaan. Kaikki autossa olleet putosivat auki sinkoutuneista ovista maantielle, ja pahimmat vammat saanut Tervo kuoli tajuihinsa tulematta matkalla sairaalaan. Onnettomuus oli eräiden salaliittoteorioiden mukaan Neuvostoliiton salaisen poliisin KGB:n järjestämä, ja sen toteuttajaksi on väitetty muun muassa Bodominjärven murhiin liitettyä Hans Assmannia. Onnettomuutta koskeneen arkiston avautuminen alkuvuodesta 2006 ei millään tavalla tukenut murhateorioita.

Tervon on väitetty loikanneen Fagerholmin joukoista Kekkosen leiriin vuoden 1956 presidentinvaalin viimeisellä kierroksella toimiessaan valitsijamiehenä. Muun muassa kauppaneuvos Kalle Kaihari sanoi juuri Tervon antaneen ratkaisevan viimeisen äänen, joka käänsi asetelman Kekkosen hyväksi, ja Tampereen silloisen apulaiskaupunginjohtajan Erkki Lindforsin suostuttelua tärkeimpänä vaikuttimena Tervon äänestyspäätökseen. Kuitenkin esimerkiksi Tervon läheiset kiistävät väitteen. Historiantutkija Hannu Rautkallio on myös kiistänyt Tervon loikkauksen perusteena Tervon yhteydet Yhdysvaltain tiedustelupalveluun.

Hän oli vuodesta 1948 lähes ministeriaikaansa *[[Suomen Sosialidemokraatti]]* -lehden päätoimittaja ja järjestötoiminnassa Suomen Työväen Urheiluliiton (TUL) puheenjohtaja vuosina 1955–1956.

## Lähteet

## Aiheesta muualla
* 
*
Megatech

**Megatech** on indonesialainen yritys, joka tuli tunnetuksi hankkimistaan erilaisista ns. superautojen valmistajista. 1990-luvulla Megatechin omistajiin kuului Indonesian silloisen johtajan, Suharton poika, Tommy Suharto, oikealta nimeltään *Hutomo Mandala Putra*.

Vuonna 1994 Megatech hankki omistukseensa Lamborghini-automerkin ja sen tehtaan 40 miljoonalla dollarilla, mutta myöhemmin taloudellisten vaikeuksien saattamana vuonna 1998 myi sen Volkswagen-konsernille.

Megatech osti myös yhdysvaltalaisen Vector-superautovalmistajan ja myi sen myöhemmin yrityksen toimivalle johdolle.

## Katso myös
* Lamborghini

## Aiheesta muualla
* Toy or Supercar for Asia? (International Herald Tribune, 9. helmikuuta 1994)
Tony Martin (näyttelijä-laulaja)

**Tony Martin** (oik. **Alvin Morris**, 25. joulukuuta 1913 San Francisco, Yhdysvallat – 27. heinäkuuta 2012 Los Angeles, Yhdysvallat) oli yhdysvaltalainen näyttelijä ja laulaja. 1950-luvulla hänellä oli oma televisioshow’nsa *The Tony Martin Show*. Hänellä on urastaan peräti neljä tähteä Hollywood Walk of Famella.

Martin avioitui kanssanäyttelijänsä Alice Fayen kanssa vuonna 1937, mutta liitto päättyi eroon vuonna 1940. Vuodesta 1948 lähtien Martin oli naimisissa Cyd Charissen kanssa tämän kuolemaan kesäkuussa 2008 saakka.

## Levytyksiä
* ”To Each His Own” (1946)
* ”There's No Tomorrow” (1949)
* ”I Said My Pajamas” (1949) 
* ”Domino” (1951)
* ”I Get Ideas” (1951)
* ”I Hear a Rhapsody” (1952)
* ”Here” (1953)
* ”Walk Hand in Hand” (1956)

## Elokuvat

**[[The Farmer in the Dell]]* (1936)
**[[Murder on a Bridle Path]]* (1936)
**[[The Witness Chair]]* (1936)
**[[Rikas tyttöraukka]]* (*Poor Little Rich Girl*, 1936)
**[[Back to Nature]]* (1936)
**[[Sing, Baby, Sing]]* (1936)
**[[Pigskin Parade]]* (1936)
**[[Mississippin villikissa]]* (*Banjo on My Knee*, 1936)
**[[The Holy Terror]]* (1937)
**[[Sing and Be Happy]]* (1937)
**[[You Can't Have Everything]]* (1937)
**[[Life Begins in College]]* (1937)
**[[Ali Baba tulee kaupunkiin]]* (*Ali Baba Goes to Town*, 1937)
**[[Sally, Irene and Mary (vuoden 1938 elokuva)|Sally, Irene and Mary]]* (1938)
**[[Kolme kivaa kaveria]]* (*Kentucky Moonshine*, 1938)
**[[Up the River]]* (1938)
**[[Thanks for Everything]]* (1938)
**[[Winner Take All]]* (1939)
**[[Music in My Heart]]* (1940)
**[[Revyytyttö]]* (*Ziegfeld Girl*, 1941)
**[[Päivä tavaratalossa]]* (*The Big Store*, 1941)
**[[Kunnes pilvet väistyvät]]* (*Till the Clouds Roll By*, 1946)
**[[Casbah – kielletty kaupunki]]* (*Casbah*, 1948)
**[[Hollywood Goes to Bat]]* (1950)
**[[Kaksi lippua Broadwaylle]]* (*Two Tickets to Broadway*, 1951)
**[[Purkaus yössä]]* (*Clash by Night*, 1952)
**[[Ojasta allikkoon (vuoden 1953 elokuva)|Ojasta allikkoon]]* (*Here Come the Girls*, 1953)
**[[Juhla Floridassa]]* (*Easy to Love*, 1953)
**[[Syvällä sydämessäni]]* (*Deep in My Heart*, 1954)
**[[Meripojat ankkurissa]]* (*Hit the Deck*, 1955)
**[[Viva Las Vegas (vuoden 1956 elokuva)|Viva Las Vegas]]* (*Meet Me in Las Vegas*, 1956)
**[[Rajaseudun sissi]]* (*Quincannon, Frontier Scout*, 1956)
**[[Perijätär pulassa]]* (*Let’s Be Happy*, 1957)
**[[Dear Mr. Wonderful]]* (1982)

## Aiheesta muualla

* Tony Martinin muistokirjoitus Helsingin Sanomissa
*
Chumash

**Chumash** voi tarkoittaa seuraavia:

* Humaš, painetun ja kirjaksi sidotun Tooran nimitys
* chumashit, kalifornialainen intiaanikansa.
Stahanovilaisuus

**Stahanovilaisuus** oli Neuvostoliitossa Stalinin kaudella 1930-luvulla luotu työjärjestelmä, joka sai nimensä Ukrainan SNT:n Luhanskin alueen Kadijivkassa työskennelleen kaivosmiehen Aleksei Stahanovin mukaan. Järjestelmän avulla pyrittiin nostamaan työtehoa maassa. Stahanov oli mallityöläinen ja työn sankari, joka ylitti moninkertaisesti suunnitelmissa esitetyt työläisten työtavoitteet. Stahanovilaisia työläisiä esiteltiin propagandassa laajasti esikuvina muille työläisille.

Stahanovilaisuuden juuret juontavat toisen viisivuotissuunnitelman ajoille, vuoteen 1935. Opin nimikkosankarin kerrottiin kaivaneen 102 tonnia hiiltä alle kuudessa tunnissa, mikä ylitti hänen kiintiönsä neljätoistakertaisesti. Kuitenkin hän jäi vain pioneeriksi, sillä uusia sankarityöläisiä ponnahti ilmoille tuon tuosta. Esimerkiksi 1. helmikuuta 1936 ilmoitettiin, että Nikita Izotov olisi louhinut jopa 607 tonnia hiiltä yhden työvuoron aikana.

Puolueen tukema ja johtama stahanovilaisliike levisi nopeasti koko maan talouteen, ei vain kaivoksiin. Esimerkiksi autoteollisuuden alalla neuvostopropaganda nosti työn sankariksi Aleksandr Usyginin ja kenkäteollisuudessa Nikolai Smetaninin. Maataloudessa rajoja rikkoivat ”ensimmäinen traktoria käyttävä nainen” Paša Angelina ja toverit Borin ja Demtšenko.

## Lähteet

## Aiheesta muualla
*Venäjän federaation valtionarkisto stahanovilaiset ompelevat turkiskäsineitä puna-armeijan taistelijoille. РГАКФД , 0-71230 
*Työn sankari Stahanovista 80 vuotta – Kun Neuvostoliiton työläiset ihmesuorituksiin ylsivät
Hikaru Utada

**Hikaru Utada** (, oik. 宇多田光, s. 19. tammikuuta 1983 New York) on japanilainen laulaja ja yksi maansa menestyneimpiä artisteja. Hänen debyyttialbuminsa *[[First Love]]* on Japanin myydyin levy. Hänet tunnetaan myös nimillä **Utada**, jota hän käyttää englanninkielisessä tuotannossaan, ja **Hikki**, joka on hänen lempinimensä.

Utada on tehnyt yhteistyötä muun muassa Squaresoftin kanssa videopeleissä *[[Kingdom Hearts (videopeli)|Kingdom Hearts]]* ja *[[Kingdom Hearts II]]*. *Kingdom Heartsin* teemakappale on nimeltään ”Hikari” ja jatko-osan teemakappale on ”Passion”. Englanninkieliset versiot näistä kappaleista ovat ”Simple and Clean” ja ”Sanctuary”.

Utada kasvoi sekä New Yorkissa että Tokiossa ja on kaksikielinen. Hänen molemmat vanhempansa ovat työskennelleet musiikkialalla. Hänen isänsä Teruzane Utada on tuottaja, ja hänen äitinsä Junko Utada oli kuuluisa enka-laulaja 1970-luvulla (artistinimellä Keiko Fuji).

Utada ei alun perin halunnut uraa musiikin parissa, koska hän näki kuinka hektistä hänen vanhempiensa elämä oli ja kuinka paljon he joutuivat uhraamaan musiikin vuoksi. Hän joutui usein myös nukkumaan sohvalla vanhempiensa levytysstudiolla. Hikarun ollessa kymmenvuotias vanhemmat kysyivät häneltä, osaisiko hän kirjoittaa laulun. Hän yritti ja seurauksena syntyi laulu nimeltä ”I’ll Be Stronger”. Saman ikäisenä hän myös lauloi pieniä osia vanhempiensa musiikkiprojektissa U3:ssa.

## Albumit
*
*
*
*
*
*
*
*
*
*
*
*
*

## Singlet
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## Lähteet

## Aiheesta muualla
*U3Music Inc — Utadan virallinen blogi
Vakio (täsmennyssivu)

**Vakio** tarkoittaa seuraavia asioita ja henkilöitä:

* vakio, matemaattisessa lausekkeessa esiintyvä luku, jonka arvo ei muutu
*vakio, ohjelmoinnissa suure, jonka arvo asetetaan käännösaikana ja jota ei voi muuttaa ohjelman suorituksen aikana.
* luonnonvakio, suure, jonka numeerinen arvo ei muutu
* Vakioveikkaus
* Janne Vakio (s. 1980), näyttelijä
* J. V. Vakio (1897–1954), vakuutusjohtaja
* *Vakio*, Harri Koskisen japanilaiselle Issey Miyakelle suunnittelema rannekellosarja.
Laurilan rautatieasema

**Laurilan rautatieasema** () on Suomen rataverkon liikennepaikka Keminmaan kunnan keskustaajamassa Laurilassa Kemin pohjoispuolella. Laurila on risteysasema, jossa Oulun ja Tornion välisestä rautatiestä erkanee rataosa Rovaniemelle ja Kelloselkään. Liikennepaikalla ei ole lipunmyyntiä, matkustajapalvelua eikä tavaraliikennettä, vaan se toimii ainoastaan risteysasemana sekä junakohtauspaikkana. Liikenteenohjaus hoidetaan keskitetysti kaukokäytöllä Oulusta käsin. Laurilan asemarakennukset purettiin 1990-luvun alussa.

## Ratapiha
Laurilan asemalla on käytössä pääraiteen lisäksi yksi sivuraide junakohtauksia varten. Tämän lisäksi liikennepaikalla on sivuraide, jota käytetään lähinnä ratatyökoneiden väistöraiteena. Rataosat Tornion ja Rovaniemen suuntiin erkanevat ratapihan länsipäässä.

## Asemarakennukset
Laurilan liikennepaikalla on ollut käytössä kaikkiaan kolme asemarakennusta. Niistä vanhin rakennettiin Bruno Granholmin suunnitelmien mukaan rautatien rakentamisen yhteydessä vuonna 1903, ja se oli tyypin platformskjul III. Rakennus tuhoutui myöhemmin tulipalossa.

Laurilan toinen asemarakennus oli ensimmäistä pientä laiturirakennusta suurempi asemarakennus. Se rakennettiin palvelemaan kasvanutta liikennetarvetta, kun Laurilasta tuli Rovaniemen radan valmistuessa risteysasema. Puisen asemarakennuksen suunnitteli Thure Hellström, ja se noudatteli samaa tyyliä kuin Koivun asemarakennus. Rakennus tuhoutui sodassa.

Laurilan viimeiseksi varsinaiseksi asemarakennukseksi rakennettiin sotien jälkeen uusi, pelkistetty asemarakennus vanhojen piirustusten pohjalta. Asemarakennus noudatteli samaa tyyliä kuin muutkin Laurilan–Rovaniemen radan uudelleenrakennetut asemat. Rakennus ja siihen kuulunut makasiini purettiin 1990-luvun alussa.

Nykyisin asemalla on asemarakennuksena tiilinen laitetila, joka sijaitsee alkuperäiseen asemaan nähden radan vastakkaisella puolella ratapihan itäpäässä.

## Lähteet

## Aiheesta muualla
* vaunut.org: kuvia Laurilan asemalta
Aleksei Stahanov

**Aleksei Grigorjevitš Stahanov** (ven. Алексей Григорьевич Стаханов; 3. tammikuuta 1906 (J: 21. joulukuuta 1905) Lugovaja, Orjolin kuvernementti, Venäjän keisarikunta – 5. marraskuuta 1977 Torez, Ukrainan sosialistinen neuvostotasavalta) oli neuvostoliittolainen kaivosmies, joka sai vuonna 1970 Sosialistisen työn sankarin arvon. Stahanov nousi julkisuuteen vuonna 1935 nimeään kantavan työjärjestelmän keulakuvana. Järjestelmä tähtäsi työn tuottavuuteen, ja sen oli määrä osoittaa sosialistisen talousjärjestelmän paremmuus. Stahanovin väitettiin louhineen 3. elokuuta 1935 ennätykselliset 102 tonnia hiiltä viidessä tunnissa ja neljässäkymmenessäviidessä minuutissa, mikä oli neljätoistakertainen määrä työläisille asetettuun kiintiöön verrattuna. Saavutusta on myöhemmin kritisoitu järjestetyksi propagandatempuksi.

Kadijivka (nykyisin Ukrainassa) nimettiin vuonna 1978 Stahanoviksi Aleksei Stahanovin muistoksi. Stahanov teki tuotantoennätyksensä kaupungin hiilikaivoksessa.

Vastaavia työn sankareita kehitettiin toisen maailmansodan jälkeen myös muihin sosialistisiin maihin. Tällainen oli muun muassa Saksan demokraattisessa tasavallassa muurari Hans Garbe. Hänen saavuttamansa "ennätyksellinen työteho" ei innostanut muita työläisiä, jotka pelkäsivät työtaakkansa lisääntymistä. Uutisen julkaisun jälkeen Garbe joutui juoksemaan tehtaasta karkuun.

## Katso myös
* Stahanovilaisuus

## Lähteet
Bonnie Blair

**Bonnie Blair** (s. 18. maaliskuuta 1964 Cornwall, New York) on yhdysvaltalainen pikaluistelija ja viisinkertainen olympiavoittaja.

## Ura
Blair osallistui olympialaisiin ensimmäisen kerran Sarajevossa 1984. Tuolloin 19-vuotias luistelija ei voittanut mitaleja, mutta osoitti lahjakkuutensa sijoittumalla yhdeksänneksi 500 metrillä. Calgaryssä 1988 Blair voitti kultaa 500 metrillä maailmanennätysajalla 39,10 ja pronssia 1&nbsp;000 metrillä. Albertvillessä 1992 Blair otti kultamitalin kummallakin matkalla.

Blair käytti hyödykseen uudet olympiasäännöt. Vuonna 1986 Kansainvälinen olympiakomitea oli päättänyt jatkaa kisat tästä lähtien vuorovuosille. Täten seuraavat talviolympialaiset järjestettiin vuoden 1996 sijaan jo vuonna 1994 Lillehammerissa. Blair voitti jälleen sekä 500 että 1&nbsp;000 metrin olympiakultaa ja tällä kertaa melko ylivoimaiseen tapaan. Tuhannen metrin voittomarginaali, 1,38 sekuntia, on olympiahistorian suurin tuolla matkalla.

Maaliskuussa 1994 Blairista tuli ensimmäinen nainen, joka alitti 39 sekunnin rajan 500 metrillä (38,99).

Bonnie Blair on saavutustensa johdosta nimetty pikaluistelun chicagolaiseen ja wisconsinilaiseen Hall of Fameen. Vuonna 2004 hänet nimettiin jäseneksi Yhdysvaltain olympiaurheilun Hall of Fameen.

## Yksityiselämä
Blair on naimisissa kolmiin olympialaisiin osallistuneen amerikkalaisen pikaluistelijan Dave Cruikshankin kanssa. Heillä on kaksi lasta.

## Lähteet

## Aiheesta muualla
*Blairin profiili KOK:n sivuilla.
Alligator

**Alligator** viittaa muun muassa seuraaviin:

**Alligator*, varsinaisten alligaattoreiden suku
**[[Alligator (albumi)|Alligator]]*, indierockyhtye The Nationalin albumi
;Britannian Kuninkaallinen laivasto
* HMS Alligator (1780), Swan-luokan 14-tykkinen sluuppi
* HMS Alligator (1787), Enterprise-luokan 28-tykkinen kuudennen luokan alus
* HMS Alligator (1821), 28-tykkinen kuudennen luokan alus
;Yhdysvaltain laivasto
* USS Alligator (1862), Yhdysvaltain laivaston ensimmäinen sukellusvene.
M15

**M15** voi tarkoittaa seuraavia asioita:

*Messier 15, pallomainen tähtijoukko
*Stetinin M-15, venäläinen ensimmäisen maailmansodan aikainen lentovene
*M-15, Markku Uusipaavalniemen lempinimi
*15-M-liike (myös M15-liike), Espanjassa vuonna 2011 käynnistynyt kansanliike julkisen sektorin leikkauksia vastaan
Without You I’m Nothing

__NOTOC__
**Without You I’m Nothing** on Placebon toinen studioalbumi, joka julkaistiin 12. lokakuuta 1998.

## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* AllMusic: 

## Listasijoitukset
* #7 - Britannia
* #7 - Ranska
* #14 - Australia
* #43 - Itävalta
* #55 - Saksa
* #95 - Sveitsi

## Lähteet
Black Market Music

__NOTOC__
**Black Market Music** on Placebon kolmas studioalbumi, joka julkaistiin 9. lokakuuta 2000. Albumin levyttäminen kesti yhdeksän kuukautta, joka on pisin aika, jonka yhtye on kuluttanut albumin nauhoittamiseen. *Black Market Music* on omistettu Scott Pieringin muistolle.

## Kappaleet
# 
# 
# 
# 
# 
# 
# 
# 
# 
# 
# 
# 

### Yhdysvaltain painos
#Without You I'm Nothing (feat. David Bowie)
#I Feel You (Depeche Mode -cover)

## Arvostelut
* AllMusic: 

## Listasijoitukset
* #1 - Ranska
* #4 - Saksa
* #6 - Britannia
* #7 - Australia
* #7 - Itävalta
* #9 - Italia
* #15 - Sveitsi
* #17 - Ruotsi
* #24 - Suomi

## Lähteet
Työn sankari

**Työn sankari** () oli ansioituneille työntekijöille Neuvostoliitossa myönnetty arvonimi.

Nimitys syntyi vuonna 1921, jolloin pitkän työuran tehneille ansioituneille työntekijöille alettiin myöntää ”työn sankari” -kunniakirjoja. Niihin liittyi erilaisia tavaralahjoja ja toisinaan myös rintamerkki. Aluksi palkintoja jakoivat ammattiliittoneuvostot.

Virallisen ”työn sankari” -arvonimen perustivat Neuvostoliiton toimeenpaneva keskuskomitea ja kansankomissaarien neuvosto vuonna 1927. Se voitiin myöntää tuotannon, tieteen, valtion tai yhdistysten palveluksessa vähintään 35 vuotta työskennelleille erityisen ansioituneille henkilöille. ”Työn sankari” -nimityksen myöntäminen loppui vuonna 1938, jolloin Neuvostoliiton korkein neuvosto perusti uuden sosialistisen työn sankari -arvonimen.

Arvonimi otettiin uudestaan käyttöön Venäjällä vappuna 2013, jolloin presidentti Vladimir Putin myönsi työn sankarin arvon viidelle venäläiselle, muun muassa kapellimestari Valeri Gergijeville.

## Lähteet
Placebo (albumi)

__NOTOC__
**Placebo** on Placebon esikoisalbumi, joka julkaistiin 17. heinäkuuta 1996. Vuonna 1998 Q-lehden lukijat äänestivät albumin sijalle 87 listalla kaikkien aikojen parhaasta albumista. Albumi masteroitiin ja julkaistiin uudelleen 18. syyskuuta 2006 kymmenvuotispäivän kunniaksi.

## Kappaleet
# 
# 
# 
# 
# 
# 
# 
# 
# 
# 

### Vuoden 2006 uusintapainos
#Paycheck (demo)
#Flesh Mechanic (demo)
#Drowning by Numbers (B-puoli)
#Slackerbitch (B-puoli)
#H.K. Farewell

### Bonus DVD (2006)
#Come Home – Alexandra Palace (2006)
#Teenage Angst - The Big Breakfast (1996)
#Nancy Boy – Top of the Pops (1997)
#Lady of the Flowers – Glastonbury (1998)
#Teenage Angst – The White Room (1997)
#Bruise Pristine – Top of the Pops (1997)
#36 Degrees – Wembley Arena (2004)
#36 Degrees (promo)
#Teenage Angst (promo)
#Nancy Boy (promo)
#Bruise Pristine (promo)

## Arvostelut
* AllMusic: 

## Listasijoitukset
* 5 - Britannia
* 50 - Ranska

## Lähteet
Rob McClanahan

**Robert ”Rob” McClanahan** (s. 9. tammikuuta 1958 St. Paul, Minnesota) on entinen yhdysvaltalainen jääkiekkoilija. Pelipaikaltaan hän oli hyökkääjä.

McClanahan aloitti uransa Minnesotan yliopiston joukkueessa, jossa hän pelasi kaudet 1977–1979. Buffalo Sabres varasi hänet NHL:ään 1978 varaustilaisuuden kolmannella kierroksella numerolla 49. Vuonna 1979 McClanahan valittiin Yhdysvaltojen maajoukkueeseen. Joukkue onnistui 1980 talviolympialaisissa yli odotusten ja voitti olympiakultaa. McClanahan loukkaantui alkusarjan ottelussa Ruotsia vastaan, mutta pystyi palaamaan otteluun ja Yhdysvallat nousi lopulta tasoihin. Hän aloitti NHL-uransa olympialaisten jälkeen Buffalossa. Yhteensä McClanahan pelasi kausien 1979–1984 aikana NHL:n runkosarjassa 224 ottelua Buffalo Sabresin, Hartford Whalersin ja New York Rangersin paidassa tehden 38 maalia ja antaen 63 syöttöä eli yhteensä 101 tehopistettä. Pudotuspeleissä hänen tehonsa olivat 34 ottelussa 4 maalia, 12 syöttöä eli 16 tehopistettä.

## Aiheesta muualla
*
Fulvio Valbusa

**Fulvio Valbusa** (s. 15. helmikuuta 1969 Verona, Italia) on italialainen uransa lopettanut maastohiihtäjä.

Ensimmäisen arvokisamitalinsa Valbusa saavutti jo 1995 Thunder Bayn MM-hiihdoissa, missä hän oli mukana Italian pronssille hiihtäneessä viestijoukkueessa. Viestipronssia hän saavutti myös kaksista seuraavista MM-kisoista 1997 Trondheimista ja 1999 Ramsausta. Ramsaussa hän lisäksi hiihti pronssille henkilökohtaisessa 15 kilometrin vapaan hiihtotavan takaa-ajokilpailussa. 2005 Oberstdorfin MM-hiihdoissa Valbusa hiihti hopealle 15 kilometrin vapaan hiihtotavan kilpailussa.

Olympialaisista Valbusalla on viestistä olympiahopea 1998 Naganon olympialaisista ja kahdeksan vuotta myöhemmin olympiakulta 2006 Torinon olympialaisista hän hiihti viestin avausosuuden.

Fulvio Valbusan sisar Sabina on myös menestynyt hiihtäjä.

## Lähteet
*
Oromo

**Oromo** tarkoittaa seuraavia asioita:

*oromot, kansa Pohjois-Afrikassa
*oromo, afroaasialainen kieli.
Lauste

**Lauste** () on itäisessä Turussa, Kaarinan kupeessa sijaitseva kaupunginosa. Alue on rakentunut 1970-luvulta lukien, ja sen rakennuskanta koostuu pääasiallisesti kerrostaloista. Ne on kaikki suunnitellut ja rakentanut Rakennusliike Puolimatka. Lausteen asukasluku on noin 5&nbsp;000. Lauste on monikulttuurinen lähiö, sillä eri kansallisuuksia löytyy sen asukkailta ainakin 20.

## Palvelut
Lausteella on oma koulu, äitiysneuvola, kauppoja ja liikkeitä sekä kolme päiväkotia.

Bussilinja 4 Varissuo–Keskusta–Halinen kulkee Lausteen läpi. Itä-Turun asiointilinjat 42 ja 42A ajavat myös Lausteen läpi.

## Muuta
Lausteella toimii 7–8 kertaa vuodessa kokoontuva aluetyöryhmä, joka yrittää parantaa Lausteen omia asioita. Lausteen aluetyöryhmä ottaa vastaan myös aloitteita, joita voi jättää aluetyöntekijälle. Lausteen aluetyöryhmä järjestää joka vuosi pieniä tapahtumia, kuten Laustepäivät, laskiaisrieha ja luontoliikuntapäivät.

Yksityinen Perhekuntoutuskeskus Lauste toimii samoissa tiloissa kuin 1920-luvulta 1980-luvulle toiminut Lausteen poikakoti.

## Lähteet

## Aiheesta muualla

*Foorumi alueen asukkaille!
Derartu Tulu

**Derartu Tulu** (s. 21. maaliskuuta 1972 Bekoji) on etiopialainen kestävyysjuoksija ja olympiavoittaja. 

Oromo-heimoon kuuluva Tulu aloitti kilpaurheilun vasta 16-vuotiaana. Sitä ennen hän oli viettänyt lapsuutensa karjapaimenena Arsin ylängöllä Etiopiassa. Derartu Tulu on syntynyt samassa kylässä kuin Kenenisa Bekele. Myös hänen serkkunsa Tirunesh Dibaba on menestynyt kestävyysjuoksija.

Voittaessaan kultaa Barcelonan kesäolympialaisissa vuonna 1992 10 000 metrin juoksussa Tulusta tuli ensimmäinen afrikkalainen musta nainen, joka on voittanut olympiakultaa. Samalla hän oli ensimmäinen etiopialainen naisolympiamitalisti. Tulu otti voiton myös Sydneyn olympialaisissa 2000 ja näin hänestä tuli ensimmäinen naiskestävyysjuoksija, joka on voittanut kaksi olympiakultaa. Atlantassa 1996 Tulu oli neljäs ja Ateenassa 2004 pronssilla.

Yleisurheilun MM-kilpailuissa Tulu on voittanut 10&nbsp;000 metrillä kultaa 2001 ja hopeaa 1995. Lisäksi hän on maastojuoksun pitkän matkan maailmanmestari vuosilta 1997 ja 2000.

Tulu voitti vuodenvaihteessa 1994–1995 São Paulon 15 kilometrin uudenvuodenjuoksun. Hänen voittoaikansa oli 51.17 ja hän voitti kilpailun 22 sekunnin erolla seuraavaan.

## Lähteet

## Aiheesta muualla
* 
*
Goosebumps

**Goosebumps-kirjasarja** on R. L. Stinen kirjoittama nuorille suunnattu kauhukirjasarja. Kirjasarjan aiheena ovat perinteiset kauhuelementit, kuten luurangot, hautausmaat, aavetalot ja metsät. Sarja on hyvin suosittu nuorten keskuudessa ympäri maailman. Goosebumps on maailman myydyin lasten/nuorten kirjasarja: sitä on maailmalla myyty yhteensä noin 220 miljoonaa kappaletta. Sarjassa on 110 osaa, ja niistä ensimmäinen, *Welcome to Dead House* ilmestyi vuonna 1992. Kirjojen pohjalta on myös tehty televisiosarja. Sarjaa esitettiin Suomessa maksullisella Jetix-kanavalla. Vuonna 2015 sarjan ensimmäinen kausi tuli myös Netflixiin suomenkielisellä dubbauksella.

Sarjan osat *Vihreää hirviön verta* ja *Kamala kamera* on julkaistu Suomessa sarjanimellä *Kalmanväreitä*. Ne kuuluvat silti *Goosebumps*-sarjaan.

## Sarjan suomennetut osat
* Vihreää hirviön verta (*Monster Blood*, suom. 1994, julkaistu sarjanimellä *Kalmanväreitä*) 
* Kamala kamera (julkaistu sarjanimellä *Kalmanväreitä*)
* Muumion kirous (*The Curse of Mummys's Tomb*, suom. 2000)  
* Elävien nukkejen yö (*Night of the Living Dummy*, suom. 2000) 
* Näkymättömiin (*Let's Get Invisible!*, suom. 2000) 
* Keskiyön kulkijat (*The Scarecrow Walks at Midnight*, suom. 2000)  
* Kummitusluola (*Ghost Beach*, suom. 2000)  
* Varjojen kaupunki (*Welcome to dead house*, suom. 2000)  
* Noiduttu kello (*The Cuckoo Clock of Doom*, suom. 2001)  
* Hirviöitä, hirviöitä! (*The Girl Who Cried Monster*, suom. 2001) 
* Kummitusnaapuri (*The Ghost Next Door*, suom. 2001) 
* Hullu tiedemies (*Stay Out of the Basement*, suom. 2002)  
* Karmivat pianotunnit (*Piano Lessons Can Be Murder*, suom. 2002)  
* Armoton aikamatka (*Tick, Tock, You're Dead*, suom. 2003)  
* Kummituskoulu (*The Haunted School*, suom. 2003) 
* Syvällä vaanii vaara (*Deep Trouble*, suom. 2004) 
* Painajainen kesäleirillä (*The Horror at Camp Jellyjam*, suom 2004)  
* Päivä Kauhumaassa (*One Day at Horrorland*, suom. 2005)  
* Viidakon tuliainen (*How I Got My Shrunken Head*, suom. 2005)  
* Kauhun kulissit (*A Shocker on Shock Street*, suom. 2006)  
* Kolkko aavekoira (*The Barking Ghost*, suom. 2006) 
* Viemärin vaanija (*It Came From Beneath The Sink!*, suom. 2006) 
* Naamioitu kostaja (*Phantom of the Auditorium*, suom. 2007) 
* Vampyyrin henkäys (*Vampire Breath*, suom. 2007) 
* Hän on kannoillasi! (*Night in Terror Tower*, suom. 2007) 
* Kolme kauheaa toivetta (*Be Careful What You Wish For...*, suom. 2008) 
* Noiduttu naamio  (*Haunted Mask,* suom. 2008) 
* Suon Saalistaja  (*How to Kill a Monster,* suom.2008)  
* Mieletön mutantti (*Attack of the Mutant, *suom. 2009) 
* Apua, muutun karvaturriksi! (*My Hairiest Adventure*, suom.2009)
* Kuka katoaa seuraavaksi?  (*Welcome to Camp Nightmare*, suom. 2009) 
* Kana kynimättä (*Chicken Chicken, *suom. 2010) 
* Mutainen kosto (*You Can`t Scare Me!*, suom. 2010) 
* Ihmissusien yö (*The Werewolf Of Fever Swamp*, suom. 2011) 
* Kammottava lumimies (*The Abominable Snowman of Pasadena*, suom. 2012) 

## Lähteet

## Aiheesta muualla

* Goosebumpsien kotisivut
Skonto FC

**Skonto Futbola Klubs** oli jalkapalloseura Latvian pääkaupungista Riiasta. Se voitti Latvian itsenäistymisen jälkeen vuodesta 1992 pelatun maan pääsarjan Virslīgan mestaruuden 13 kertaa peräkkäin, mutta jäi vuonna 2005 toiseksi. Vuonna 2010 seura voitti vielä yhden mestaruuden. Latvian cupin joukkue voitti kahdeksan kertaa. Seura meni konkurssiin vuonna 2016 jäätyään ilman lisenssiä talousvaikeuksien vuoksi. Latvian toisella sarjatasolla 1. līgassa pelaava RTU Futbola centrs otti haltuunsa osan seurasta ja on esiintynyt vuodesta 2017 alkaen nimellä *RTU FC/Skonto Academy*.
__notoc__
## Saavutukset
* 14 Latvian mestaruutta: 1992–2004, 2010
* 8 Latvian cup-mestaruutta: 1992, 1995, 1997, 1998, 2000–2002, 2012
* Latvian SNT:n mestaruus 1991

## Entisiä pelaajia
* Marians Pahars
* Māris Verpakovskis
* Aleksandrs Koliņko
* Igors Stepanovs
* Vitalijs Astafjevs
* Andrejs Rubins
* Mihails Zemlinskis

## Lähteet

## Aiheesta muualla
* Virallinen sivu
Ratchet: Gladiator

**Ratchet: Gladiator** (Amerikassa **Ratchet: Deadlocked**) on neljäs osa *[[Ratchet & Clank]]* -pelisarjassa. Pelin on kehittänyt Insomniac Games vuonna 2005 ja se ilmestyi Yhdysvalloissa nimellä *Ratchet: Deadlocked,* Euroopassa nimellä *Ratchet: Gladiator sekä Japanissa nimellä Ratchet & Clank 4*. 

## Juoni

Sarjan uusin osa vie pelisarjan synkempään suuntaan. Ratchet kaapataan ilkeän mediamoguli Gleeman Voxin käskystä Shadow-sektorille suosittuun holovid-ohjelmaan nimeltään Dreadzone. Ratchetin täytyy taistella pitääkseen itsensä ja ystävänsä elossa. Dreadzonen säännöt kieltävät Clankia auttamasta ystäväänsä, mutta Clank toimii pelissä Ratchetin tehtävien ohjaajana, joka antaa neuvoja ja henkistä tukea. Ratchetin kaulaan on asennettu  Deadlock-kauluri, joka antaa tuskallisen sähköiskun hänen yrittäessään paeta. Gleeman Vox voi kuitenkin halutessaan räjäyttää sen napin painalluksella. Taisteluissa Ratchetin apuna on kaksi taistelurobottia, Merc ja Green. 

Voxin julkisista herjaamisista huolimatta Ratchet nousee pian Dreadzonen ykköstähdeksi. Päihitettyään edellisen mestarin Ace Hardlightin, Vox tarjoaa Ratchetille uraa uutena Dreadzonen tuhoajana, mutta Ratchet kieltäytyy. Raivostuneena Vox lähettää Ratchetin mahdottomaksi todistettuun haasteeseen, josta tämä kuitenkin selviää. Palattuaan Ratchet matkustaa aseman ohjaustasolle tuhoamaan päätietokoneen, jolla voisi vapauttaa kaikki vankina pidetyt sankarit. Sinne saavuttuaan hän tajuaa Voxin virittäneen koko aseman räjähtämään, ja hänen on tuhottava voimageneraattorit ennen ajan loppumista. Siinä onnistuttuaan Vox haastaa hänet taisteluun, jonka Ratchet kuitenkin voittaa. Viimeisillä voimillaan hän käynnistää aseman itsetuhon, aikoen tappaa sekä itsensä että Ratchetin. Clank ja Al kuitenkin pelastavat Ratchetin ajoissa, jättäen Voxin kuolemaan. Clank poistaa Ratchetin Deadlock-kaulurin.

Lopputekstien jälkeisessä kohtauksessa asteroidi, jolla Nefarious ja Lawrence ovat, lipuu Dreadzone-aseman jäänteiden ohi.

## Pelaaminen

*Ratchet & Clank* -pelisarjan erityispiirteisiin kuuluu, että Ratchetilla on käytössään paljon erilaisia aseita ja vempaimia. Aseita voi ostaa pulteilla, jotka ovat Universumin valuuttaa. Pultteja saa tappamalla vihollisia, suorittamalla tehtäviä sekä tuhoamalla esineitä, kuten pulttilaatikoita. Pelissä voi myös kerätä taitopisteitä, joilla saa koodeja. Vuonna 2007 julkaistussa PS2-versiossa Clankia voi ohjata Cooperativessa. Jos pelaajat ovat liian kaukana, on vain 10 sekuntia aikaa tulla tarpeaksi lähelle toista pelaajaa tai Ratchet sekä Clank  räjähtävät kappaleiksi. Jos toinen pelaaja kuolee täytyy toisen pelaajan pysyä 5 sekuntia hengissä, että toinen pelaaja kerkeää hätiin. Gladiatorissa Ratchetin apuna on kaksi taistelurobottia, jotka auttavat Ratchetiä pyörittämään nodecrankeja (pulttialustoja) ja hakkeroimaan ns. Hacker Orbeja jne... Boteille voi ostaa lisäpäivityksiä sekä värjätä ja ostaa uusia päitä. Pelissä on myös cooperative-peli eli tarina pelataan kaksin. 

## Aiheesta muualla
*
Sofia (gnostilaisuus)

**Sofia** ( 'viisaus') viittaa gnostilaisessa perinteessä Jumalan viimeiseen ja alimpaan emanaatioon. Useimmissa ellei kaikissa gnostilaisissa myyteissä, kuten klassisessa setiläisen gnostilaisuuden myytissä, Sofia sai aikaan epävakauden jumalallisessa Pleromassa eli Täyteydessä, mikä sai vuorostaan aikaan materiaalisen maailman luomisen. Myönteinen tai kielteinen asenne aineelliseen maailmaan riippuu näin ollen siitä, kuinka Sofian tekoihin suhtaudutaan. 

## Sofian lankeaminen
Lähes kaikki gnostilaiset järjestelmät opettivat, että maailmankaikkeus sai alkunsa alkuperäisen, käsittämättömissä olevan Jumalan luona. Tähän Jumalaan viitataan muun muassa Bythoksena tai vanhempana, uusplatonilaisuuden Monadina ja muiden perinteiden ensimmäisenä aionina. Tästä alkuperäisestä ykseydestä emanoitui spontaanisti muita aioneita, mies- ja naispuolisia pareja alempia olentoja. Näistä alin pari olivat Sofia ja Kristus. Aionit muodostivat yhdessä Pleroman eli Jumalan Täyteyden, eikä niitä siksi voi nähdä erillisinä jumaluudesta vaan jumalallisen luonteen eri ominaisuuksien symbolisina abstraktioina.

Sofian pelko ja ahdistus elämän menettämisestä, aivan samoin kuin hän menetti Jumalan valon, aiheutti hämmennystä ja kaipausta palata sen puoleen. Tämän kaipauksen seurauksena materia (*hyle*) ja sielu (*psykhe*) tulivat vahingossa oleviksi neljän klassisen alkuaineen eli tulen, veden, maan ja ilman kautta. Tämän seurauksena syntyi vahingossa myös leijonapäinen käärme, demiurgi, joidenkin gnostilaisten lähteiden mukaan seurauksena siitä, että Sofia yritti emanoida yksinään ilman miehistä vastapuoltaan. Demiurgi oli tietämätön Sofiasta ja jatkoi luomalla fyysisen maailman jossa elämme. Sofia onnistui kuitenkin sekoittamaan osan henkisestä voimastaan (*pneuma*) demiurgin luomaan maailmaan.

Tämän jälkeen pelastaja, Kristus, palaa ja antaa Sofian nähdä valon uudestaan, tuoden hänelle hengellisen tiedon. Tämän jälkeen Kristus lähetettiin maahan ihmisen, Jeesuksen, muodossa antamaan ihmisille *[[gnosis]]* eli pelastava tieto, jonka avulla he kykenisivät pelastamaan itsensä fyysisestä maailmasta ja palaamaan hengelliseen maailmaan.

Valentinolaisessa myytissä Sofian kokemat kolme aistimusta ovat alkuna niitä vastaaville kolmelle ihmistyypille:

* ''hyle''-ihmiset tai somaatikot &mdash; sidotut materiaan, kaiken pahan alkuun ja juureen
* ''psykhe''-ihmiset eli psyykikot &mdash; sidotut sieluun ja osaksi pelastettu pahalta
* ''pneuma''-ihmiset eli pneumaatikot &mdash; jotka voivat palata Pleromaan, jos he saavuttavat *[[gnosis|gnosiksen]]* ja kykenevät näkemään valon maailman. Gnostilaiset katsoivat kuuluvansa tähän ryhmään.

## Katso myös

* *[[Pistis Sofia]]*
Apolo Ohno

**Apolo Anton Ohno** (s. 22. toukokuuta 1982, Federal Way, Washington) on yhdysvaltalainen kaukalopikaluistelija. Hän on kahdeksankertainen talviolympialaisten mitalisti.

## Olympiamitalit
* 2002 Salt Lake City:
**kultaa 1 500 m
**hopeaa 1 000 m
* 2006 Torino:
**kultaa 500 m
**pronssia 1 000 m ja 5 000 m viesti
* 2010 Vancouver:
**hopeaa 1 500 m
**pronssia 1 000 m ja 5 000 m viesti

## Aiheesta muualla
* Virallinen sivu
Lasse Kjus

**Lasse Kjus** (s. 14. tammikuuta 1971 Oslo, Norja) on norjalainen uransa lopettanut alppihiihtäjä ja olympiavoittaja.

Kjus on urallaan voittanut viisi olympiamitalia (yksi kulta, kolme hopeaa ja yksi pronssi), 11 MM-mitalia (kolme kultaa ja 8 hopeaa) ja kaksi maailmancupin kokonaisvoittoa. Kjus lopetti menestyksekkään uransa kansainvälisellä tasolla Åren maailmancupin finaaleihin 17.3.2006.

Kjus kärsi urallaan kroonisen astman aiheuttamista oireista.

## Saavutuksia
### Maailmancup (kokonaistilanne)
* 1989–1990: 67.
* 1990–1991: 9.
* 1991–1992: 59.
* 1992–1993: 12.
* 1993–1994: 7.
* 1994–1995: 6.
* 1995–1996: 1.
* 1996–1997: 13.
* 1997–1998: 10.
* 1998–1999: 1.
* 1999–2000: 53.
* 2000–2001: 3.
* 2001–2002: 6.
* 2002–2003: 31.
* 2003–2004: 8.
* 2004–2005: 7.

Kjusilla on 18 maailmancup-osakilpailuvoittoa (syöksylasku 10, alppiyhdistetty 4, Super G 2, suurpujottelu 2).

### Olympialaiset
* 1994 Lillehammer:
** alppiyhdistetyssä kultaa
** suurpujottelussa seitsemäs

* 1998 Nagano:
** syöksylaskussa hopeaa
** alppiyhdistetyssä hopeaa
** suurpujottelussa kahdeksas
** supersuurpujottelussa yhdeksäs
Kjusista tuli ensimmäinen alppihiihtäjä, joka on voittanut kaksi olympiamitalia samana päivänä. Aamulla hän voitti hopeaa syöksylaskussa, jota oli huonon sään vuoksi siirretty viidellä päivällä. Iltapäivällä hän sai alppiyhdistetyn hopeaa syöksylaskuosuuden jälkeen.

* 2002 Salt Lake City:
** syöksylaskussa hopeaa
** suurpujottelussa pronssia
** alppiyhdistetyssä viides

* 2006 Torino:
** syöksylaskussa 14.
** supersuurpujottelussa 14.
** suurpujottelussa 18.

### MM-kilpailut
* 1991 Saalbach-Hinterglemm:
** pujottelussa kymmenes
* 1993 Morioka Shizukuishi:
** alppiyhdistetyssä kultaa
* 1996 Sierra Nevada:
** alppiyhdistetyssä hopeaa
** syöksylaskussa neljäs
** suurpujottelussa neljäs
** supersuurpujottelussa kuudes
** pujottelussa kymmenes
* 1997 Sestriere:
** supersuurpujottelussa hopeaa
** syöksylaskussa hopeaa
** suurpujottelussa hopeaa
** alppiyhdistetyssä viides
* 1999 Vail / Beaver Creek:
** supersuurpujottelussa kultaa
** suurpujottelussa kultaa
** syöksylaskussa hopeaa
** alppiyhdistetyssä hopeaa
** pujottelussa hopeaa
* 2001 St. Anton:
** supersuurpujottelussa neljäs
** suurpujottelussa seitsemäs
* 2003 St. Moritz:
** alppiyhdistetyssä hopeaa
** supersuurpujottelussa yhdeksäs
** syöksylaskussa 13.
* 2005 Bormio / Santa Caterina:
** alppiyhdistetyssä kuudes
** supersuurpujottelussa 11.

## Lähteet
* 
* Lasse Kjus olympic.org:ssa

### Viitteet
Game Boy Micro

**Game Boy Micro** on Nintendon valmistama Game Boy -konsolisarjaan kuuluva käsipelikonsoli, jonka kehittely alkoi vuonna 2004 Game Boyn päivitettynä versiona. Game Boy Micro julkistettiin vuoden  E3-messuilla ja julkaistiin vuoden 2005 lopulla.

Konsolin mitat ovat 50&nbsp;mm × 101&nbsp;mm × 17,2&nbsp;mm. Se painaa 80 grammaa ja tukee Game Boy Advance -pelejä. Laitteessa on muun muassa vaihdettava etupaneeli ja ladattava akku, joka kestää jopa 5–10 tuntia. Game Boy Micron voi yhdistää USB-kaapelilla tietokoneeseen tai USB-liitännällisiin Game Boy -versioihin. Game Boy Micro ei tue muistikortteja, vaan kuten aikaisemmissakin Game Boy Advance -laitteissa, pelit tallentuvat pelimoduulille.

## Aiheesta muualla
Richmond

**Richmond** tarkoittaa muun muassa seuraavia:

## Maantieteellisiä kohteita

* Richmond upon Thames, alue Lontoossa, Isossa-Britanniassa
* Richmond, kaupunki Yorkshiressa, Isossa-Britanniassa
* Richmond, kaupunki Jamaikalla
* Richmond, kaupunki Brittiläisen Kolumbian provinssissa, Kanadassa
* Richmond, kunta Québecin provinssissa, Kanadassa
* Richmond, Virginian osavaltion pääkaupunki Yhdysvalloissa
* Richmond, kaupunki Kaliforniassa, Yhdysvalloissa
* Richmond, kaupunki Kentuckyssa, Yhdysvalloissa
* Richmond, kaupunki Etelä-Afrikassa
* Richmondin piirikunta, katso Staten Island, New Yorkin kaupunginosa

## Henkilöitä

* Bill Richmond (1763–1829), yhdysvaltalainen nyrkkeilijä
* Charles Wallace Richmond (1868–1932), yhdysvaltalainen lintutieteilijä
* Danny Richmond (s. 1984), yhdysvaltalainen jääkiekkoilija
* Joshua Richmond (s. 1985), yhdysvaltalainen haulikkoampuja ja maailmanmestari
* Kenneth Richmond (1926–2006), brittiläinen painija
* Mary Richmond (1861–1928), yhdysvaltalainen sosiaalityön kehittäjä
* Mitch Richmond (s. 1965), yhdysvaltalainen koripalloilija

## Laivoja

* HMS Richmond (F239), Britannian Kuninkaallisen laivaston fregatti
Veisu

**Veisu** on kaupunginosa Tampereella. Se sijaitsee eteläisellä kaupunkialueella Koivistonkylän ja Korkinmäen välissä. Kaupunginosaan kulkevat bussilinjat 12, 21 ja 32. Veisussa on noin 1500 *(31.12.2013)*  asukasta ja sieltä löytyy paljon rivitaloja. Veisun eteläpuolitse kulkee Tampereen itäinen ohitustie (valtatie 9) ja juuri Veisun kohdalla sijaitsee Karkunvuoren tunneli.
 
Veisun kaupunginosa on saanut nimensä Messukylään kuuluneesta Veisun (alun perin Veisulan) talosta, joka mainittiin asiakirjoissa jo vuonna 1540. Talo sijaitsi nykyisen Pullerikinmäen tienoilla. Veisun talosta lohkottiin aikoinaan Virsi- ja Laulu-nimiset tilat, mistä syntyi sanonta: "Messukylän taloja ovat virsi, veisu ja laulu." Veisuun vahvistettiin ensimmäinen asemakaava vuonna 1953. Alueen kadunnimet viittaavat suurelta osin maa- ja kotitalouteen siellä sijaitsevan Ahlmanin ammattiopiston (aikaisemmin maamies- ja emäntäkoulu) mukaan. 

## Lähteet
Sauropodit

**Sauropodit** (Sauropoda) on sukupuuttoon kuollut liskonlantioisten dinosaurusten osalahko tai kladi, jonka lajeilla oli pitkä häntä ja kaula, pieni pää, massiivinen ruumis ja neljä paksua, pilarimaista raajaa. Jotkin lajit saavuttivat valtavan koon, ja ryhmä sisälsi suurimpia koskaan eläneitä maaeläimiä, vaikka jotkin uurteisvalaat voivat ohittaa ne painossa. Tunnettuja sauropodisukuja ovat esimerkiksi  *[[Apatosaurus]]*, *[[Brontosaurus]]*, *[[Brachiosaurus]]* ja *[[Diplodocus]]*. 

Ensimmäiset sauropodit kehittyivät noin 210 miljoonaa vuotta sitten myöhäistriaskaudella "prosauropodeista". Myöhäisjurakaudella ne alkoivat levitä laajemmalle ja niiden koko alkoi kasvaa, erityisesti brachiosauridien ja diplodocidien. Myöhäisliitukaudella titanosaurit korvasivat useimmat entiset sauropodit. Viimeiset sauropodit kuolivat sukupuuttoon liitukauden joukkosukupuutossa, joka koitui lintuja lukuun ottamatta kaikkien dinosaurusten kohtaloksi. Sauropodien fossiileita on löydetty kaikilta mantereilta, myös Antarktikselta.

Sauropodi-nimen keksi Othniel Charles Marsh vuonna 1878 ja se tarkoittaa kreikaksi "liskojalkaa". Sauropodit ovat yksi tunnetuimmista dinosaurusryhmistä, ja ne ovat esiintyneet populaarikulttuurissa suuren koon vuoksi.

Täydelliset sauropodien fossiilit ovat harvinaisia. Monet, erityisesti suurimmat, tunnetaan ainoastaan muutamista yksittäisistä luista. Lisäksi monista lähes täydellisistä sauropodien luurangoista puuttuu pää, raajat ja häntä. 

## Luokittelu

Sauropodien luokittelu on viime vuosina pysynyt vakituisena, vaikka on yhä joitain epävarmuuksia, kuten *[[Euhelopus|Euhelopuksen]]*, *[[Haplocanthosaurus|Haplocanthosauruksen]]*, *[[Jobaria]]n* ja Nemegtosauridaen sijoittaminen.

Alla oleva kladogrammi perustuu Sanderin ja hänen kollegoiden (2011) näkemyksiin:

## Katso myös

* Teropodit
* Anchisauria
* Dinosaurusten koot
* Titanosauria
* Brachiosauridae
* Sauropodomorpha
Arkosaurit

**Arkosaurit** (Archosauria) olivat suuri diapsidimatelijaryhmä, joka kehittyi triaskauden alussa Archosauriformes-ryhmän esivanhemmista. Arkosaurit ja niistä kehittyneet lajit olivat merkittävin lajiryhmä mesotsooisella maailmankaudella.

Arkosaurien kaksi suurinta ryhmää olivat Ornithorida ja Pseudosuchia. Edellinen oli keskitriaskaudella merkityksetön, mutta triaskauden lopulla ryhmästä lajiutuivat dinosaurukset ja pterosaurit. Suuri osa arkosaurilajeista, pääasiassa Pseudosuchia-ryhmästä, hävisi triaskauden päättäneessä joukkosukupuutossa noin 195 miljoonaa vuotta sitten. Seuranneina jura- ja liitukausina Ornithoridan dinosaurukset kukoistivat maalla ja pterosaurit ilmassa, ja Pseudosuchian krokotiilieläimet joissa ja suoalueilla. 

Liitukauden lopun joukkosukupuutosta selvisivät muun muassa lintujen ja krokotiilieläinten arkosauriesivanhemmat. Niiden jälkeläiset ovatkin ainoat nykyisin elävät arkosaurien edustajat.

Aikaisemmin krokotiileläinten sukuisiin arkosaureihin viitattiin nimellä "Crurotarsi" mutta uusien havaintojen mukaan tämä ryhmä sisältäisi kaikki arkosaurit, sillä ryhmän määritelmässä käytetyt phytosaurit osoittautuvatkin olevan kaikkien arkosaurien sisarryhmä eivätkä krokotiilieläinten lähisukulaisia.

## Arkosaurien ja niiden lähisukulaisten luokittelu

*Luokka: Reptilia/Sauropsida (matelijat)
**Osaluokka: Archosauromorpha
***Suku: *[[Archosaurus]]* 
***Suku: *[[Trilophosaurus]]*
***Suku: *[[Chasmatosaurus]]*
***Lahko: Rhynchosauria
***Suku: *[[Euparkeria]]*
***Kladi: Crurotarsi
****Lahko: Phytosauria
****Kladi: **Archosauria** (Arkosaurit)
*****Kladi: Pseudosuchia 
******Lahko: Aetosauria
******Lahko: Crocodylia (krokotiilieläimet)
******Lahko: Rauisuchia
*****Kladi: Avemetatarsalia
******Suku: *[[Scleromochlus]]*
******Kladi: Ornithodira
*******Lahko: Pterosauria (lentoliskot)
*******Suku: *[[Marasuchus]]*
*******Ylälahko: Dinosauria (dinosaurukset)
********Luokka: Aves (linnut)

### Fylogenia

## Katso myös
*Matelijat
*Diapsidi
*Neodiapsida
*Archosauromorpha

## Lähteet

## Aiheesta muualla
*UCMP 
*Paleos  
*Mikko's Phylogeny Archive  Archosauria
Gustav Vigeland

**Gustav Vigeland** (11. huhtikuuta 1869 Mandal – 12. maaliskuuta 1943 Oslo) oli norjalainen kuvanveistäjä.

## Elämä ja ura
Vigeland syntyi puuseppämestarin poikana Mandalissa, pienessä rannikkokaupungissa Etelä-Norjan rannikolla. Perhe oli uskonnoltaan pietistinen. Nuorena hän oppi lukemaan ja vuolemaan puuta paikallisessa koulussa. Vuosina 1884–1885 Vigeland oli puusepän oppipoikana Kristianiassa (nykyinen Oslo). Isän kuolema pakotti Vigelandin palaamaan kotiin auttamaan perhettään. Vuonna 1888 hän kuitenkin palasi Kristianiaan. Siellä hänestä tuli kuvanveistäjien Brynjulf Bergslienin ja Mathias Skeibrokin oppipoika. Vuonna 1889 Vigeland debytoi näyttelyssä teoksella *Hagar ja Ismael*. Seuraavina vuosina hän työskenteli ja vietti aikaa muun muassa Kööpenhaminassa, Pariisissa, Berliinissä ja Firenzessä.

Ensimmäisen oman näyttelynsä Vigeland piti vuonna 1894. Vastaanotto oli ristiriitainen, mutta kriitikot arvostivat Vigelandia. Oma tuotanto ei kuitenkaan elättänyt taiteilijaa, joten vuonna 1897 hän aloitti Nidarosin tuomiokirkon restauraatiotyöt Trondheimissa. Vuosina 1900–1910 Vigeland teki useita muotokuvaveistoksia, jotka nostivat hänet suureen suosioon Norjassa. Hän ihaili yksinkertaisuutta, mutta hänen työnsä olivat tähän aikaan koristeellisempaa tyyliä. Vuonna 1916 hän alkoi veistää graniittipatsaita, joihin hän sai tavoittelemaansa yksinkertaisuuden, mutta pystyi sisällyttämään niihin kasvonpiirteiden lisäksi psykologisen näkemyksen. Vigelandin omaksuma tyyli osui ajan hermoon, sillä uusklassismin ja norjalaista kuvanveistoa hallinneen Bertel Thorvaldsenin ihailu oli väistymässä.

Vigelandin tyyli ulottuu varhaisvuosien uusklassismista ensin jugendiin ja lopuksi plastiseen monumenttitaiteeseen. Vigelandin töissä tärkeitä teemoja olivat kuolema sekä  naisen ja miehen suhde. 

Vuonna 1921 Vigeland teki Oslon kaupungin kanssa sopimuksen, jossa kaupunki lupautui rakentamaan taiteilijalle ateljeen ja asunnon. Samalla Vigeland lupautui luovuttamaan kaupungille kaikki siihenastiset työnsä ja tulevien veistostensa luonnokset. Ateljee museoitiin Vigelandin kuoleman jälkeen. Vigeland on näkyvästi esillä Oslossa sijaitsevassa Vigelandin puistossa, joka perustettiin vuonna 1924.

Gustav Vigelandin veli taidemaalari Emanuel Vigeland (1875–1948) tuli tunnetuksi erityisesti lasimaalausten tekijänä.

Norwegian Air Shuttle on maalauttanut Vigelandin kuvan yhden Boeing 737-800 -koneensa pyrstöön. Aiemmin Vigelandin kuva on ollut myös toisen, sittemmin käytöstä poistetun 737-800:n pyrstössä.

## Katso myös
* Abelmonumentet

## Lähteet
* Gustav Vigelund. Vigelund – museet og parken.

### Viitteet

## Aiheesta muualla

* Redd for misbruk av Gustav Vigelands kunst 
*
Brahman

**Brahman** (sanskritia; devanagari: ब्रह्मन्; IAST: *brahman*) on hindulaisuuteen liittyvä käsite, joka tarkoittaa maailman sielua, kaikkeuden taustalla olevaa perimmäistä totuutta.  Brahmanin katsotaan olevan muuttumaton, voittamaton, kaikkialla läsnä oleva, sukupuoleton, kaikkivoipa ja kaikkitietävä voima. Siksi sitä ei tarvitse enempää kuvailla.

## Lähteet
Abdou Diouf

**Abdou Diouf** (s. 7. syyskuuta 1935 Louga) on senegalilainen poliitikko. Hän toimi maansa toisena presidenttinä vuosina 1981–2000. Hänen edeltäjänsä oli Léopold Sédar Senghor, ja vuonna 2000 häntä seurasi Abdoulaye Wade.

Diouf syntyi 7. syyskuuta 1935 Lougassa, joka kuului silloin Ranskan Länsi-Afrikkaan. Hän opiskeli lakia Dakarissa ja jatkoi opintojaan Ranskassa vuonna 1960.

Diouf palasi Senegaliin kahdeksan kuukautta maan itsenäistymisen jälkeen. Hän työskenteli virkamiehenä, kunnes hänet nimitettiin aluekuvernööriksi. Vuonna 1968 hänet nimitettiin suunnittelun ja teollisuuden ministeriksi ja vuonna 1970 pääministeriksi.

Presidentti Senghor luopui vallasta vuonna 1981, ja pääministeri Dioufista tuli hänen seuraajansa. Diouf poisti rajoituksia poliittiselta toiminnalta, jolloin oppositiopuolueiden määrä moninkertaistui. Se auttoi Dioufia saamaan vuoden 1983 presidentinvaaleissa 80 prosenttia äänistä. Vuonna 1988 hän voitti vaalit yli 70 prosentilla äänistä, ja vuonna 1993 hänet valittiin kolmannen kerran 58 prosentin äänienemmistöllä. Presidentin kautta oli pidennetty vuonna 1991 seitsemään vuoteen. Vuoden 2000 vaaleissa hänet voitti Abdoulaye Wade.

Diouf toimi Organisation Internationale de la Francophonien pääsihteerinä vuoden 2003 alusta vuoden 2014 loppuun.

## Lähteet
Aleksei Žamnov

**Aleksei Jurjevitš Žamnov** (, s. 1. lokakuuta 1970 Moskova, Venäjän SFNT, Neuvostoliitto) on venäläinen entinen jääkiekkoilija. Pelipaikaltaan hän oli keskushyökkääjä.

## Seuraura
* 1988–1992 Moskovan Dynamo
* 1992–1996 Winnipeg Jets
* 1996–2004 Chicago Blackhawks
* 2004 Philadelphia Flyers
* 2004–2005 Vitjaz Podolsk
* 2005–2006 Boston Bruins

## Saavutukset
* jääkiekon olympiakulta Itsenäisten valtioiden yhteisön joukkueessa vuoden 1992 talviolympialaisissa Albertvillessä
* valinta ön (1994–95)
* jääkiekon olympiahopea Venäjän joukkueessa vuoden 1998 talviolympialaisissa Naganossa
* jääkiekon olympiapronssi Venäjän joukkueessa vuoden 2002 talviolympialaisissa Salt Lake Cityssä

## Katso myös
* Luettelo vähintään viisi maalia yhdessä NHL-ottelussa tehneistä pelaajista

## Lähteet
*